BlackBerry
BlackBerry ya iku piranti seluler kang duwé kasanggupan ladènan push e-mail, telepon, sms, njlajah internèt, messenger (Blackberry Messenger/BBM), lan kamampuan nirkabel liyané. Panggunan gadget canggih iki fenomenal banget ing jaman saiki, nganti dadi kabutuhan kaya fashion. BlackBerry wiwitan kawanuhaké ing taun 1997 saka perusahaan Kanada, Research In Motion (RIM). Kamampuan nyaluraké informasi liwat jaringan data nirkabel saka layanan perusahaan tilpun genggem.

Sajarah BlackBerry ing Indonesia 
BlackBerry wiwit ditepungaké ing Indonésia ing tengahing sasi Dhésèmber 2004 déning operator Indosat lan perusahaan Starhub. Perusahaan Starhub ya iku kang ngejewantahan saka RIM kang duwé kanca BlackBerry. Pasar BlackBerry diramèkaké déning rong operator gedhé ya iku Excelcom lan Telkomsel. Awit saka panjaluké papréntahan Indonesia, BlackBerry mbukak perwakilan ing Indonesia saka wiwit sasi November 2010.

Prodhuk unggulané BlackBarry 
Prodhuk kang dadi andalan utama lan nggawé BlackBarry disenengi ing pasar ya iku surat-e gegas (push e-mail). Prodhuk iki duwé sebutan surat-e gegas amarga kabèh surat-e anyar, pratélan kontak, lan informasi jadwal (tanggalan)kang dilebokake ning BlackBerry kanthi otomatis.
Padha karo kang wis diandharaké ing ndhuwur ngenani kaunggulané BlackBerry, ya iku push e-mail. Nganggo push e-mail lumebu bisa diterusaké langsung ing ponsel. E-mail uga nglakoni  prosès komprèsi lan scan ing server BlackBerry saéngga aman saka virus. Lampiran file kaya dhokumèn Microsoft Office lan PDF bisa dibukak kanthi gampang. Email kang ukurane 1 MB, manawi lumebu ning push e-mail bisa dadi 10 kb kang isiné isih padha.

Popularitas BlackBerry 
Ing Indonésia lan ing India, BlackBerry isih panggah populèr. Ing Amérikah Sarékat, ing taun 2009, BlackBerry nguwasani pangsa pasar gedhéné 50%, nanging ing taun 2012 anjlog dadi 3% amarga kalah karo i-Phone.

Cathetan suku 

Komunikasi